== Holberg ==
[[Fil:Scene_fra_Jeppe_paa_Bjerget_(Marstrand).JPG|thumb|Marstrand: ''Scene fra Holbergs Jeppe på bjerget''.]]
Hjemme igen i København i 1841 efter sin første italiensrejse følte Marstrand sig inspireret af Holberg: han brugte Holberg til at frigøre sig fra Italien med. "''Ingen kunne bedre end den velmeriterede borger og indvåner udi Kalundborg Hans Mikkelsen overbevise ham om, at han meget vel kunne finde sig til rette i hvidroernes og kartoflernes land efter at have levet mellem myrter og oranger''". Det virker som et udslag af uforfalsket holbergsk lune, at Marstrand besvarede opgaven fra Akademiet: ''Scene af det danske Folkeliv'' ved at indsende ''[[Erasmus Montanus]]'', det ofte gengivne billede, hvoraf en gentagelse findes i [[Den Kongelige Malerisamling]]. Det taler til Akademiets ære, at det uden indvendinger accepterede den sælsomme besvarelse og enstemmigt optog kunstneren som medlem 19. juni 1843.<ref name="DBL 151"/> Marstrand fordybede sig i Holberg (scene af ''Barselstuen'' i Den Kongelige Malerisamling) og skabte inspireret af ham en hel række arbejder, der er så livfulde og selvstændige, at de snarere er historiske skildringer fra den holbergske tidsalder end illustrationer til hans komedier. Nært beslægtede er illustrationerne til "Hans Mikkelsens" (Holbergs) Peder Paars, [[Don Quixote]]-billederne, fremstillingerne af Holberg i forskellige situationer, Wessel hos Guldberg (1865 med forbillede i [[Cornelius Høyer]]s miniature), Ewald og Arense (1865), fru Gyllembourg i sit hjem og andre litterært påvirkede motiver, som ligger uden for hans øvrige, meget omfattende produktion.<ref name="DBL 151"/>
Kunst Historiemalere Historie Erhvervsliv Kommunikation Maleri Organisationer Uddannelsesinstitutioner